Þessi arðgreiðsla er m.a. rökstudd með því að reikniskilareglum hafi verið breytt þannig að vátryggingaskuld VÍS , sem oft er kölluð bótasjóður í daglegu tali , var lækkuð um fimm milljarða króna en eigið fé félagsins samhliða aukið um 3,7 milljarða króna . Alls eiga lífeyrissjóðir landsins tæplega 36 prósent hlut í VÍS . VÍS hefur greitt sér út töluverðan arð á undanförnum árum , eftir að félagið var skráð á markað . Félagið greiddi hluthöfum sínum 1,8 milljarða króna í arð árið 2014 vegna ársins 2013 og 2,5 milljarða króna í fyrra vegna ársins 2014 . Í fyrra var einnig samþykkt að kaupa eigin bréf hluthafa fyrir 2,5 milljarða króna , en slík uppkaup eru ígildi arðgreiðslna utan þess að ekki þarf að greiða fjármagnstekjurskatt af þeim . Stjórn VÍS lagði einnig til að að eigið fé félagsins yrði lækkað á næsta aðalfundi sem fram fer í næstu viku . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .